ജലസേചന വകുപ്പ് ഒാഫീസിലേക്ക് നീന്തിപ്പോകാം പത്തനംതിട്ട : മുട്ടോളം വെള്ളത്തിലൂടെ വേണം ചെറുകിട ജലസേചന വകുപ്പിന്റെ ജില്ലാ ഒാഫീസിലേക്ക് കയറാന്. ഒരു മഴ പെയ്താല് താഴത്തെ നിലയിലെ മുറികളില് വെളളമെത്തും. അഴൂര് വഞ്ചിമുക്കിലെ വാടക കെട്ടിടത്തില് ഏറെ വര്ഷങ്ങളായി ഇരുപത്തഞ്ചോളം ജീവനക്കാര് അനുഭവിക്കുന്ന ദുരിതം വകുപ്പിലെ മേലുദ്യോഗസ്ഥര്ക്ക് അറിയാമായിരുന്നിട്ടും ഒരു നടപടിയും എടുത്തിട്ടില്ല. വിവിധ ആവശ്യങ്ങള്ക്കായി ഒാഫീസിലേക്ക് എത്തുന്ന പൊതുജനങ്ങളും കരാറുകാരും മഴയത്ത് ചെളിവെള്ളത്തിലൂടെ നടന്നു കയറണം. ഒരു മഴ പെയ്താല് ഇരുനില കെട്ടിടത്തിന്റെ ചുറ്റിനും വെള്ളക്കെട്ടാണ്. സമീപത്തെ റോഡിലെ വെള്ളംകൂടി ഒാഫീസ് വളപ്പിലേക്ക് ഒഴുകിയെത്തും. ഓഫീസിനുള്ളില് റൂഫിലെ കോണ്ക്രീറ്റ് ഇളകി വീണ് കെട്ടിടം ബലക്ഷയത്തിലാണ്. കോണ്ക്രീറ്റ് പാളികള് ഇളകിവീണപ്പോള് ജീവനക്കാര് തലനാരിഴയ്ക്കാണ് രക്ഷപെട്ടത്. മേല്ക്കൂരയിലെ കമ്ബികള് തെളിഞ്ഞു കാണാം. 2018ലെ പ്രളയത്തില് ഒാഫീസിനുള്ളില് അര ഭിത്തിയോളം വെള്ളം കയറിയിരുന്നു. ഫയലുകള് മുങ്ങി നശിക്കുകയുണ്ടായി. പുതിയ കെട്ടിടം: ഫയല് നീക്കുന്നില്ല 2013 മുതലാണ് ചെറുകിട ജലസേചന വകുപ്പ് ഒാഫീസ് അഴൂരിലെ വാടക കെട്ടിടത്തില് പ്രവര്ത്തിക്കുന്നത്. 14000ത്തോളം രൂപ മാസ വാടക കൊടുക്കുന്നുവെന്ന് അധികൃതര് പറയുന്നു. ഇവിടെ സ്ഥല സൗകര്യമില്ല. ഒരാള് എഴുന്നേറ്റ് നടക്കണമെങ്കില് മറ്റൊരാള് മാറിക്കൊടുക്കണം. ഓഫീസ് പുത്തന്പീടികയിലെ മറ്റൊരു കെട്ടിടത്തിലേക്ക് മാറ്റാനുള്ള ശ്രമങ്ങള് എവിടെയോ മുടങ്ങി. പുത്തന്പീടികയില് കണ്ടെത്തിയ കെട്ടിടത്തില് ആവശ്യത്തിന് സ്ഥലമുണ്ട്. രണ്ടായിരം സ്ക്വയര് ഫീറ്റിന് പൊതുമരാമത്ത് നിശ്ചയിച്ച വാടക കെട്ടിടം ഉടമ അംഗീകരിച്ചതായി അറിയുന്നു. ഇതു സംബന്ധിച്ച ഫയല് ഇറിഗേഷന് വകുപ്പ് ചീഫ് എന്ജിനീയര് ഓഫീസിലേക്ക് അയച്ചതാണ്. 25 ജീവനക്കാര് അസൗകര്യങ്ങളുടെ നടുവില് മഴ പെയ്താല് വെളളക്കെട്ട് കാരണം ഓഫീസിലേക്ക് കയറാനാകുന്നില്ല. കോണ്ക്രീറ്റ് ഇളകി വീഴുന്ന കെട്ടിടം അപകടാവസ്ഥയിലാണ്. ജീവനക്കാര്